**ELŐTERJESZTÉS**

Tiszavasvári Város Önkormányzata Képviselő-testületének

2017. január 26-án tartandó rendes ülésére

#### Az előterjesztés tárgya: Óvodai és iskolai szociális segítő tevékenység fejlesztése című pályázat benyújtásáról

Melléklet:

A napirend előterjesztője: Dr. Fülöp Erik polgármester (előadó)

Az előterjesztést készítette: Kiss Brigitta (témafelelős)

Az előterjesztés ügyiratszáma: 279-3/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyis és Ügyrendi Bizottság | SZMSZ 4. melléklet 6.1 pont |
| Szociális és Humán Bizottság | SZMSZ 5. melléklet 11.pont |

Az ülésre meghívni javasolt szervek, személyek:

|  |  |
| --- | --- |
| Nácsáné dr. Kalán Eszter Hajnalka  | Kornisné Liptay Elza Szociális és Gyermekjóléti Központ vezetője  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2017. január 5.

#####  Kiss Brigitta

 témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

#### Óvodai és iskolai szociális segítő tevékenység fejlesztése című pályázat

#### benyújtásáról

Tisztelt Képviselő-testület!

A Kornisné Liptay Elza Szociális és Gyermekjóléti Központ vezetője Nácsáné dr. Kalán Eszter Hajnalka 2016. szeptemberében arról tájékoztatott, hogy pályázni kíván az EFOP-3.2.9-16 kódszámú óvodai és iskolai szociális fejlesztések támogatása című pályázati felhívásra, mivel a 2015. évi CXXXIII. törvény 21.§ (2) bekezdése arról rendelkezik, hogy a család- és gyermekjóléti központok a speciális szolgáltatások keretében **óvodai és iskolai szociális segítő tevékenységet kötelesek biztosítani 2018.09.01. napjától.**

Az Emberi Erőforrások Minisztériuma a szociális segítés köznevelési intézményekben való bevezetésének megvalósítása céljából tette közzé a fent megnevezésre kerülő **pályázati felhívást,** melynek keretében a család- és gyermekjóléti központok pályázhatnak az óvodai és iskolai szociális munka megvalósításához szükséges személyi-, szakmai- és tárgyi feltételek biztosítására.

A pályázat 18 hónapon keresztül fedezi az óvodai- és iskolai szociális tevékenységgel összefüggő bérköltségeket és annak járulékait, a köznevelési intézményekben önálló irodahelyiség kialakításának illetve berendezésének költségét, az alkalmazott szociális segítők eszközigényét, a tervezett programelemek teljes költségét, a képzések és a kötelezően biztosítandó szupervízió költségét, továbbá a szakmai megvalósításhoz szükséges eszközök költségeit.

A pályázati felhívás szerint minimum 3 települést kötelező volt bevonni a projektbe és településenként legalább 2 köznevelési intézményt, így a Kornisné Központ projektjébe Tiszavasvári, Tiszalök, Tiszadob és Tiszadada köznevelési intézményei kerültek bevonásra. Együttműködési megállapodást összesen nyolc intézménnyel kötött a központ, de mivel ezen intézmények több telephellyel is rendelkeznek, így pontosan 15 intézményt érint a projekt. A pályázati projekt keretében **2 fő tanácsadó** alkalmazását tervezi az intézmény, tekintettel Tiszavasvári járás köznevelési intézményeiben a magas számú hátrányos helyzetű tanulók létszámára, továbbá az intézményekben előforduló halmozottan megjelenő problémákra.

 A pályázható támogatási összeg minimum 18 millió Ft és maximum 40 millió Ft volt. A pályázat vissza nem térítendő 100%-os támogatást nyújt, mely utófinanszírozású, de lehetőség van a teljes összeg előlegként történő megigénylésére. A Kornisné Központ részéről 2016. december 29. napján került benyújtásra a pályázat, melynek összköltsége 19.302.847 Ft. Az Emberi Erőforrások Minisztériuma a 2017. január 18-án kelt levelében arról értesített, hogy mivel a támogatási kérelem megfelelt a felhívásban meghatározott jogosultsági szempontoknak, befogadásra került és döntésre terjesztik fel.

A megpályázott összegből 12.231.727 Ft az alábbi költségekből tevődik össze:

* minden irodába betervezésre került egy íróasztal, irodai szék, nyomtató, és kis szekrény
* 18 hónapra szükséges irodaszerek (toll, papír, ceruza, olló, dosszié …stb)
* a 2 fő szociális segítő részére 1-1 db laptop
* minden intézmény részére 5 féle fejlesztő játék beszerzése
* szupervízió biztosítása: szakképzett pszichológus a 2 fő szociális segítő részére
* 2 fajta képzés költsége: konfliktuskezelési képzés és előítélet mentességi képzés
* 10 hetes nyári napközis tábor, hetente 20 fő gyermekkel, ahol hetente kétszer egy fő pszichológus tartana nekik személyiségfejlesztő foglalkozást
* 2 db mobiltelefon a 2 fő szociális segítő részére
* állatkerti kirándulás
* buszbérlés költsége
* nyilvánosság biztosítása

Pályázati projekt pozitív elbírálása esetén 2017. május 01. napjától 2018. október 31. napjáig lesz lehetőség pályázati finanszírozásból biztosítani a feladatellátást.Tekintettel arra a tényre, hogy a jelenlegi jogszabály alapján 2018. szeptember 01. napjátólintézményünknekkötelezően ellátandó feladata a járás területén található köznevelési intézményekben szociális munkát biztosítani, sikeres pályázat esetén a szociális segítők bére az első két hónapban a pályázati támogatásból kerülne finanszírozásra. Az alkalmazásra kerülő 2 fő szociális segítő minden további eszközigénye a pályázat terhére beszerzésre kerülhet, mely további nagy segítséget jelenthet az intézménynek.

A pályázati kiírás 3.8. pontja rendelkezik arról, hogy a támogatást igénylőt **fenntartási kötelezettség terheli,** melynek keretében2 éves időszakra szükséges vállalnia, hogy tanácsadók alkalmazásával biztosítja az óvodai és iskolai szociális segítő tevékenységet a projektbe bevont köznevelési intézmények számára az elkészítendő módszertani szakmai anyag tartalma és iránymutatásai alapján.

A fenntartási kötelezettség alapján 2 évig szükséges, **2018. november 01. napjától 2020. október 31. napjáig a 2 fő tanácsadót alkalmazni,** ennek keretében **munkabérét** biztosítani. A pályázati anyagban már le lett adva két fő felsőfokú végzettséggel rendelkező szociális munkás önéletrajzi anyaga, akivel az intézmény a projekt megvalósításában együtt szeretne dolgozni. Ez alapján egy fő felsőfokú végzettséggel rendelkező szociális munkás bruttó bére a munkáltatót terhelő járulékokkal együtt átlag 196.420 forint. Ennek alapján az intézményt a 2 fő munkavállaló biztosítása mellett **évi 4.714.080 Ft** **többletköltség** terhelné a fent megjelölésre kerülő időszakban, melyhez intézményünk hozzájárulását kéri a Tiszavasvári Képviselő-testülettől.

Tiszavasvári, 2017. január 05.

 **Dr. Fülöp Erik**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2017. (I.26) Kt. számú**

**határozata**

**Óvodai és iskolai szociális segítő tevékenység fejlesztése című pályázatról**

Tiszavasvári Város Önkormányzata Képviselő-testülete

1. Tudomásul veszi, hogy a Kornisné Liptay Elza Szociális és Gyermekjóléti Központ 19.302.847 Ft támogatási összeggel pályázta meg az EFOP-3.2.9-16 kódszámú óvodai és iskolai szociális fejlesztések támogatása című pályázati felhívást.
2. A pályázat nyertessége esetén Tiszavasvári Város Önkormányzata biztosítja a pályázatban előírt továbbfoglalkoztatási kötelezettséghez szükséges pénzügyi feltételeket 2018. november 1. napjától 2020. október 31. napjáig.
3. Felkéri a polgármestert, hogy a pályázat nyertessége esetén tájékoztassa a Képviselő-testületet.

**Határidő:** azonnal **Felelős:** Dr. Fülöp Erik polgármester